**LĒMUMS**

Liepājā

|  |  |
| --- | --- |
| 2022.gada 15.septembrī | Nr.330/13  (prot. Nr.13, 4.§) |

Par projektu "Siltumnīcefekta gāzu emisiju

samazināšana Liepājas valstspilsētas

pašvaldības publisko teritoriju

apgaismojuma infrastruktūrā, 2.daļa"

Pamatojoties uz likuma "Par pašvaldībām" 14.panta otrās daļas 1. un 6.punktu, 15.panta pirmās daļas 2.punktu, Ministru kabineta 2022.gada 14.jūlija noteikumiem Nr.454 "Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā" nolikums", Liepājas valstspilsētas un Dienvidkurzemes novada attīstības programmas 2022.-2027.gadam Liepājas valstspilsētas pašvaldības rīcības un investīciju plāna darbību Nr.D\_5.2.6. "Apgaismojuma sistēmas modernizācija Liepājā", izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 8.septembra lēmumu (sēdes protokols Nr.9) un pastāvīgās Finanšu komitejas 2022.gada 8.septembra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Atbalstīt projekta "Siltumnīcefekta gāzu emisiju samazināšana Liepājas valstspilsētas pašvaldības publisko teritoriju apgaismojuma infrastruktūrā, 2.daļa" (turpmāk - Projekts) sagatavošanu un iesniegšanu finansējuma saņemšanai Emisijas kvotu izsolīšanas instrumenta (turpmāk - EKII) finansēto projektu atklātā konkursā "Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā", ko administrē SIA "Vides investīciju fonds".

2. Apstiprināt Projekta kopējās attiecināmās izmaksas769 230,77 EUR (septiņi simti sešdesmit deviņi tūkstoši divi simti trīsdesmit *euro* un 77 centi) apmērā, no kurām:

2.1. EKII finansējums (65%) - 500 000,00 EUR;

2.2. Liepājas valstspilsētas pašvaldības līdzfinansējums (35%) - 269 230,77 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 269 230,77 EUR (divi simti sešdesmit deviņi tūkstoši divi simti trīsdesmit *euro* un 77 centi) apmērā 2023.gadā.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 350 000,00 EUR (trīs simti piecdesmit tūkstoši *euro*) apmērā 2023.gadā.

5. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

6. Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

7. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

8. Uzdot Liepājas pilsētas pašvaldības iestādes "Liepājas pilsētas pašvaldības administrācija" Attīstības pārvaldei iekļaut projektu "Siltumnīcefekta gāzu emisiju samazināšana Liepājas valstspilsētas pašvaldības publisko teritoriju apgaismojuma infrastruktūrā, 2.daļa" Liepājas valstspilsētas un Dienvidkurzemes novada attīstības programmas 2022.-2027.gadam pielikumā "Rīcības un investīciju plāns 2022.-2027.gadam".

9. Pilnvarot Liepājas pilsētas pašvaldības iestādes "Komunālā pārvalde" vadītāju parakstīt visu ar Projektu saistīto dokumentāciju, t.sk. Projekta pieteikumu, līgumu ar SIA "Vides investīciju fonds", Projekta un tā izpildi pamatojošos dokumentus, atskaites.

10. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Attīstības pārvaldei, Izpilddirektora birojam, Juridiskajai daļai, Finanšu pārvaldei, Komunālajai pārvaldei, Liepājas valstspilsētas pašvaldības domes priekšsēdētājam | |